سعودی عربیستانی، عرب دونیاسیندا بیر ایلک اولا‌راق نوامبر 2020ده باش وئره‌جک جی-20 لیدرلر ایجلا‌سینا ائو صاحب‌لیگی ائده‌جک.
سعودی عربیستانی‌نین رسمی آژانسی ایسپادا یئر آلان خبره گؤره، کرال سلمان بن عبدالعزیز ائو صاحیبلیگینده 15ینجی جی-20 لیدرلر ایجلاسی21-22 نوامبردا باشکند الریاض‌دا کئچیریله‌جک.
خبرده، 2020-جی ایلده سعودی عربیستانی‌نین رهبرلیگی آلتیندا کئچیریله‌جک ایجلاسی‌نین "عضو اؤلکه‌لرله موناسیبت‌لری گلیشدیرمگی، گوندم‌دکی بین الخالق ایقتیصادی پروبلم‌لره بیرگه حلّ تاپماغی و دونیا ایقتیصادینی ثابیتلشدیرمه‌یه یؤنلدیگی" وورغولانیب.
جی-20 لیدرلر ایجلاسی‌نین ایلک دفعه بیر عرب اؤلکه‌سینده کئچیرجگی بیل‌دیریلن خبرده، ایجلاسین ایقتیصادی، سوسیال، انرژی، چئوره، ایقلیم، تیجارت و اکینچیلیک ساحه‌لرینده بیر سیرا مسئله موذاکیره ائدجگی آچیقلانیب.
دونیا اها‌لی‌سی‌نین اوچده ایکی‌سی‌نین یاشادیغی جی-20 اؤلکه‌لری، قلوبال ایقتیصادین یوزده 85ینی، قلوبال تیجارتین ده یوزده 75ینی الینده ساخلاییر.
